16 загинаха по пътищата за 4 дни
от Екип Марица 18.06.2019 | 16:31 269 прегледа 0
Само за последните 4 дни по пътищата в страната са загинали 16 души, съобщиха от Държавната агенция „Безопасност на движението по пътищата“.
Държавната агенция призовава всички водачи да намалят скоростта – доказано е, че тя повишава риска за допускане на грешка, а при евентуален инцидент увеличава в пъти последствията. Да не предприемат рискови изпреварвания – една от причините за възникване на най-тежките произшествия. Да не дават управлението на превозните средства (в това число на мотопеди и мотоциклети) на неправоспособни лица. Да тръгват на път отпочинали, а когато почувстват умора задължително да спрат – характера на някои от инцидентите през последните дни показва, че сред възможности предпоставки е било заспиване или загуба на съзнание на водача. Пешеходците не само да пресичат на обозначените места, но и винаги да се уверят, че превозното средство има достатъчно време да спре. Изключително важно е родителите да обезопасят своите деца в колата и да им дават пример с поведението си на пътя. Мотоциклетистите да спазват правилата за движение по пътищата и задължително да използват обезопасителни системи (каски и защитни екипировки).